Ill. Pagyrimus gavo sąjungietė Kunigunda Keblinskienė iš Brockton, Mass., 
ir Mrs. Zigmund Simonaitis, Palm Beach, Fla. Visi raštai buvo atspausdinti 
„Moterų Dirvoj“. 

Seimo delegačių pageidavimu ir Lietuvių R. K. Kunigų Vienybės 
pritarimu, didž. gerb. prel. P. M. Juras paskirtas organizacijos Dvasios 
vadu iš eilės tretiems metams. 


Didžiulė Konferencija 


Moterų Sąjungos Konferencija ir bendros Komunijos Diena Chicagoje 
1960 m. spalio 2 d., prasidėjo pontifikalinėmis šv. Mišiomis, kurias aukojo 
J. E. Vysk. V. Brizgys. Pirmą kartą lietuvių katalikių tarpe buvo suruošta 
tokio masto šventė. 

Pirmąją kalbą pusryčių metu pasakė Stasys Pieža, „Chicago American“ 
religinės dalies redaktorius. Jis detaliai išaiškino reklamos svarbą organi- 
zaciniame veikime. 

Lietuviškoms sesijoms vadovavo Prel. Ignas Albavičius, Emilija Vili- 
maitė ir Ona Slažienė. Centro rašt. Viktorija Leonė skaitė paskaitą tema — 
„Prieblanda Vatikane“, 

Alicia Rūgytė — organizatorė, mokytoja ir Lituanistinės Mokyklos di- 
rektorė, Jaunimo Centre, kalbėjo apie „Lietuvos Moteris nuo Mindaugo 
laikų iki dabar“. Įdomią paskaitą skaitė Birutė Šlepetytė-Venskuvienė. 
Sesija baigėsi pokalbiu (Širdies apsaugojimas ir jos ligos) ir paveikslais, 
kuriuos aiškino Dr. Steponas Biežis, Moterų Sąjungos daktaras-kvotėjas. 

Anglų kalbos sesijas pravedė Redaktorė Dalė Murray. 

Visu tuo rūpinosi Centro Valdybos narės Natalija Šatūnienė, Viktorija 
Leonė, Marijona Druktanienė ir Marijona Genienė. Niekad ligi šiol nebuvo 
Moterų Sąjungos vardas tiek išgarsintas spaudoje anglų kalba. 


Įvairių komisijų narės ir 
direktorės. Iš k. į d. sėdi: 
M. Paukštienė (Seimo ruo- 
šimo kom. pirm), Char- 
lote Serwo (Conn. direkt.), 
Bernice Williams (Ohio 
direk.) Stovi: įnešimų ko- 
misijos narės A. Šatkienė 
ir U. Rastenienė, skundų 
komisijos narė Albina Poš- 
kienė, Adelė Krutulienė 
(N.Y.-N.J. direk.), Elz- 
bieta Paurazienė, komisi- 
jos narė ir Ona Slazas 
(IU. direkt.) 

DVIDEŠIMT DEVINTAS SEIMAS 


Organizacijos 29-tas seimas įvyko Nekalto Prasidėjimo Švč. P. Marijos 
parapijos salėje Chicagoje, 1961 m. spalio 12-15 dienomis, 20 kuopos globoje. 

Pirma seimo diena buvo pradėta iškilmingomis šv. Mišiomis, kurias 
atnašavo parapijos klebonas prel. D. Mozeris. Savo pamoksle senesnėm 
narėm davė tokį prilyginimą: 

„„..Kaip šv. Povilas sakė, taip ir jūs galite sakyti: „aš kovoju gerą 
kovą, išlaikiau tikėjimą (2 Tim. 4.7.)“. Supraskite padėtį padėdamos jau- 
niems prisitaikinti ir nedarykite jiems kliūčių. Jaunesnėm narėm patarė 
tobuliau įvykdyti žmonių dalyvavimą Liturgijoje, savo ir draugų šeimose 
ugdyti visomis pastangomis katalikišką šeimos auklėjimą, šventai paruošti 
savo sūnus ir dukras moterystės sakramentui... Jaunimą raginti būti 
veikliems parapijoje ir jos organizacijose“. 

Seimo preziudimą sudarė: pirm. Elzbieta Paurazienė; vicepirm. Char- 
lotte Serwo; lietuvių kalbos sekr. Julė Medinienė; anglų kalbos sekr. Ona 
Slažienė; sekretorių padėjėja Sofija Bartkaitė. 

Ypatingai gražių minčių pažėrė kun. Vaclovas Gutauskas, S.J., ra- 
gindamas sąjungietes palaikyti ryšius su Pasaulinė Katalikių Moterų Or- 
ganizacijų Unija — „Jei neatstovausime Tarptautinių Katalikių Moterų 
Unijoje Lietuvos, tai mes praleisime daug progų priminti pasauliui, kad 
lietuvių tauta egzistuoja ir siekia savo laisvės. Neužmirškime savo vargs- 
tančios tėvynės, kadangi užmiršdami savo tėvynę, užmiršime ir persekio- 
jamą bažnyčią Lietuvoje...“ 

Iš Centro Valdybos narių pranešimų pastebėta, kad Moterų Sąjungos 
darbai apėmė ne vien tik organizaciją, bet ir įsijungė į visuomenės veiklą. 
Sąjungietės gražiai reiškiasi ALTe, BALFe, Federacijoje ir Lietuvių Bend- 
ruomenėje. 

Tarp kitų girtinų rezoliucijų Seimas nutarė teikti visokeriopą paramą 
Kuchel-Lipscomb rezoliucijai Lietuvos išlaisvinimui. 

Mary Genis — 48 kp. Julia Lukitis Ona Slazas 
1959-1961 iždo globėja 1924-1927, 1937-1989 ir 1961-1963 Vicepirmininkė 
1961-1963 iždo globėja 1959-1961 Ill. Direktorė 


